CELEX: 32007D0158
Language: sl
Date: 2007-03-07 00:00:00
Title: 2007/158/ES: Odločba Komisije z dne 7. marca 2007 o spremembi odločb 2003/804/ES in 2003/858/ES v zvezi z uvozom živih rib in školjk, namenjenih za prehrano ljudi, iz tretjih držav, navedenih v Uredbi (ES) št. 2076/2005 (notificirano pod dokumentarno številko C(2007) 682)( Besedilo velja za EGP).

8.3.2007   
            
            
               SL
            
            
               Uradni list Evropske unije
            
            
               L 68/10
            
         
      ODLOČBA KOMISIJE
   
   z dne 7. marca 2007
   o spremembi odločb 2003/804/ES in 2003/858/ES v zvezi z uvozom živih rib in školjk, namenjenih za prehrano ljudi, iz tretjih držav, navedenih v Uredbi (ES) št. 2076/2005
   (notificirano pod dokumentarno številko C(2007) 682)
   (Besedilo velja za EGP)
   (2007/158/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 19(1) Direktive,
   ob upoštevanju naslednjega:
   
               (1)
            
            
               Odločba Komisije 2003/804/ES z dne 14. novembra 2003 o določitvi pogojev v zvezi z zdravstvenim stanjem živali in izdajanjem spričeval za uvoz mehkužcev, njihovih iker in gamet za nadaljnje gojenje, vzrejo, ponovno nasaditev ali prehrano ljudi (2) in Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi (3) se v zvezi z dovoljenji za uvoz živih školjk in ribjih proizvodov, namenjenih za prehrano ljudi, v Skupnost sklicujeta na tretje države, navedene na seznamu iz Odločbe Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (4).
            
         
               (2)
            
            
               V skladu z Uredbo Komisije (ES) št. 2076/2005 z dne 5. decembra 2005 o prehodnih ureditvah za izvajanje uredb Evropskega parlamenta in Sveta (ES) št. 853/2004, (ES) št. 854/2004 in (ES) št. 882/2004 ter o spremembi uredb (ES) št. 853/2004 in (ES) št. 854/2004 (5) lahko države članice z vidika javnega zdravja pod določenimi pogoji v prehodnem obdobju do 31. decembra 2009 dovolijo uvoz živih školjk in ribiških proizvodov iz držav, naštetih v Prilogi I in Prilogi II k tej uredbi. Uvoz iz teh držav se lahko trži samo na domačem trgu države članice uvoznice ali države članice, ki ta dovoljuje uvoz.
            
         
               (3)
            
            
               Odločbi 2003/804/ES in 2003/858/ES morata dovoliti tudi uvoz iz držav, navedenih na seznamih iz Uredbe (ES) št. 2076/2005.
            
         
               (4)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Spremembe Odločbe 2003/804/ES
   V Odločbi 2003/804/ES se člen 4(1)(a) nadomesti z naslednjim:
   
               „(a)
            
            
               tretja država odpošiljanja je navedena bodisi na seznamu iz Odločbe Komisije 2006/766/ES (6) bodisi, med prehodnim obdobjem iz Uredbe Komisije (ES) št. 2076/2005 (7), na seznamu iz te uredbe;
            
         Člen 2
   Spremembe Odločbe 2003/858/ES
   V Odločbi 2003/858/ES se člen 5(1)(a) nadomesti z naslednjim:
   
               „(a)
            
            
               tretja država odpošiljanja je navedena bodisi na seznamu iz Odločbe Komisije 2006/766/ES (8) bodisi, med prehodnim obdobjem iz Uredbe Komisije (ES) št. 2076/2005 (9), na seznamu iz te uredbe;
            
         Člen 3
   Ta odločba je naslovljena na države članice.
   
      V Bruslju, 7. marca 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 46, 19.2.1991, str. 1. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 302, 20.11.2003, str. 22. Odločba, kakor je bila nazadnje spremenjena z Odločbo 2006/767/ES (UL L 320, 18.11.2006, str. 58).
   
      (3)  UL L 324, 11.12.2003, str. 37. Odločba, kakor je bila nazadnje spremenjena z Uredbo (ES) št. 1792/2006 (UL L 362, 20.12.2006, str. 1).
   
      (4)  UL L 320, 18.11.2006, str. 53.
   
      (5)  UL L 338, 22.12.2005, str. 83. Uredba, kakor je bila nazadnje spremenjena z Uredbo (ES) št. 1666/2006 (UL L 320, 18.11.2006, str. 47).
   
      (6)  UL L 320, 18.11.2006, str. 53.
   
      (7)  UL L 338, 22.12.2005, str. 83.“
   
      (8)  UL L 320, 18.11.2006, str. 53.
   
      (9)  UL L 338, 22.12.2005, str. 83.“